b'\n_START_ARTICLE_\nTomo \xc4\x8cesen\n_START_SECTION_\n\xc5\xbdivljenjepis\n_START_PARAGRAPH_\nOd rojstva Tomo \xc4\x8cesen prebiva v Stra\xc5\xbei\xc5\xa1\xc4\x8du. Kon\xc4\x8dal je klasi\xc4\x8dno gimnazijo, vpisal sloven\xc5\xa1\xc4\x8dino in angle\xc5\xa1\xc4\x8dino, \xc5\xa1tudija pa zaradi posve\xc4\x8danja plezanju ni kon\xc4\x8dal. V mladosti je treniral in tekmoval v gimnastiki (slovenski srednje\xc5\xa1olski prvak v preskoku), atletiki in rokometu, dalj \xc4\x8dasa pa je treniral tudi alpsko smu\xc4\x8danje.\n_START_SECTION_\nAlpinizem\n_START_PARAGRAPH_\nLeta 1975 se je \xc4\x8cesen vklju\xc4\x8dil v alpinisti\xc4\x8dno \xc5\xa1olo AO Kranj, dve leti kasneje postal alpinist, leta 1984 pa tudi alpinisti\xc4\x8dni in\xc5\xa1truktor._NEWLINE_Prve alpinisti\xc4\x8dne vzpone je opravljal z vrstniki, z bratom Markom sta potem za\xc4\x8dela plezati tudi po te\xc5\xbejih smereh, plezanje je nadaljeval v navezi z Andrejem \xc5\xa0tremfljem, pa tudi z Nejcem Zaplotnikom, veliko pa je plezal tudi sam._NEWLINE_V letih 1988 in 1989 je bil na\xc4\x8delnik alpinisti\xc4\x8dnega odseka Kranj. Leta 1995 je postal selektor mladinske reprezentance v \xc5\xa1portnem plezanju, v letu 1997 pa je prevzel \xc4\x8dlansko reprezantanco. Od 1995 vodi Komisijo za \xc5\xa1portno plezanje. Je postavljalec smeri v \xc5\xa1portnem plezanju z mednarodno licenco, odgovoren za izpeljavo dr\xc5\xbeavnih prvenstev. Je tudi organizator in vodja tekme svetovnega pokala v \xc5\xa1portnem plezanju v Kranju._NEWLINE_Sedem let je bil trener Martine \xc4\x8cufar, ki je leta 2001 osvojila naslov svetovne prvakinje._NEWLINE_Plezata tudi njegova sinova Ale\xc5\xa1 in Nejc.'